สวัสดีค่ะ ปกติทานยาคุมยี่ห้อจัสติม่าแบบ21วัน ติดต่อกันมาเกิน3เดือนแล้วค่ะ ทานตอน21.00น.ตลอด แต่แผงล่าสุดตอนกินเม็ดที่13ไม่ได้โฟกัสมากเพราะทำงานอยู่ ผ่านมาซักพักกังวล กลัวว่าจะทำเม็ดยาคุมตกก่อนได้กลืน เลยตัดสินใจทานเม็ดที่14ไปตอน21.50ในวันเดียวกัน 1.กรณีนี้ประสิทธิภาพการคุมกำเนิดจะลดลงมั้ยคะ (เม็ดที่1-12กินตรงเวลาตลอดทุกวันค่ะ) ขณะที่กินยาคุมเม็ดที่เหลือแต่ละวัน วันละ1เม็ดตามปกติ ยังคุมกำเนิดมั้ย 2.ทำให้แผงนี้เหลือยา20เม็ด ต้องซื้อมาเพิ่มกินให้ครบ21เม็ดมั้ยคะ 3.ประสิทธิภาพการคุมกำเนิดยังครอบคลุม7วันที่จะต้องเว้นยามั้ยคะ 4.กรณีที่ไม่ได้กินเม็ดที่13 (เม็ดที่13ตกไปจริงๆ) การกินเม็ดที่14ช้ากว่าเวลากินปกติไป50นาที มีผลต่อประสิทธิภาพการคุมกำเนิดมั้ย แล้วต้องซื้อยามาทานเม็ดที่21มั้ยคะ
สวัสดีค่ะ ยาคุมกำเนิดแบบแผงรายเดือนจำนวน 21 เม็ดนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ การกินยาสามารถคลาดเคลื่อนได้ แต่ไม่ควรเกิน 3 ชั่วโมงสำคัญคือต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปจากที่กล่าวมา ถ้าทำยาตกไป 1 เม็ด จริงๆแล้วก็น่าจะมีผลต่อประสิทธิภาพของยาโดยรวมได้แต่ก็น้อย แต่ถ้าไม่สบายใจ และต้องการให้ประสิทธิภาพได้เต็มที่นั้น ก็สามารถที่จะซื้อยามากินเพิ่มให้ครบ 21 เม็ดได้ ถ้าได้กินยาครบ 21 เม็ด ยาจะทำให้ไม่มีการตกไข่ในเดือนนั้นๆ และในช่วงที่เว้นยา 7 วัน แม้มีเพศสัมพันธ์ก็ไม่น่าทำให้เกิดการตั้งครรภ์